2.2.3.

Turpmāk norādīto procedūru apraksts (kas rakstveidā jānodrošina vadošās iestādes un starpniekstruktūru darbiniekiem; datums un atsauce). 2.2.3.1. Procedūras uzraudzības komitejas darba atbalstam. 2.2.3.2. Procedūras sistēmai, kas paredzēta, lai vāktu, ierakstītu un datorizētā formā uzglabātu datus par katru darbību, kas nepieciešami uzraudzībai, izvērtēšanai, finanšu vadībai, pārbaudei un revīzijai, ieskaitot attiecīgā gadījumā datus par individuāliem dalībniekiem un datu par rādītājiem sadalījumu pēc dzimumiem, ja tas ir nepieciešams. 2.2.3.3. Procedūras vadošās iestādes oficiāli deleģēto funkciju uzraudzībai saskaņā ar Regulas (ES) Nr. 1303/2013 123. panta 6. un 7. punktu. 2.2.3.4. Procedūras darbību novērtēšanai, atlasei un apstiprināšanai un to atbilstības piemērojamajiem noteikumiem (Regulas (ES) Nr. 1303/2013 125. panta 3. punkts) nodrošināšanai visā īstenošanas periodā, ieskaitot instrukcijas un norādījumus, kas nodrošina darbību ieguldījumu attiecīgo prioritāšu konkrētu mērķu un rezultātu sasniegšanai saskaņā ar Regulas (ES) Nr. 1303/2013 125. panta 3. punkta a) apakšpunkta i) punktu, un procedūras, kas paredzētas, lai nodrošinātu to, ka netiek atlasītas darbības, ja tās ir fiziski pabeigtas vai pilnīgi īstenotas pirms atbalsta saņēmējs ir pieteicies finansējumam (ieskaitot procedūras, kuras starpniekstruktūras izmanto, ja darbību novērtēšana, atlase un apstiprināšana ir deleģēta). 2.2.3.5. Procedūras, lai nodrošinātu atbalsta saņēmējam dokumentu, kurā izklāstīti katras darbības atbalsta nosacījumi, ieskaitot procedūras, lai nodrošinātu to, ka atbalsta saņēmēji uztur vai nu atsevišķu uzskaites sistēmu, vai atbilstīgu uzskaites kodu visiem darījumiem saistībā ar darbību. 2.2.3.6. Darbību pārbaudes procedūras (saskaņā ar Regulas (ES) Nr. 1303/2013 125. panta 4.–7. punkta prasībām), tostarp, lai nodrošinātu darbību atbilstību Savienības politikas virzieniem (piemēram, tiem, kas saistīti ar noteikumiem par partnerību un vairāku līmeņu pārvaldību, vienlīdzības veicināšanu starp vīriešiem un sievietēm, nediskrimināciju, pieejamību cilvēkiem ar invaliditāti, ilgtspējīgu attīstību, publisko iepirkumu, valsts atbalstu un vidi), un iestāžu vai struktūru, kuras veic šādas pārbaudes, identifikācija. Aprakstā ir jāietver administratīvās pārvaldības pārbaudes attiecībā uz katru atbalsta saņēmēju pieteikumu par atlīdzību un individuālu darbību pārvaldības pārbaudes, kuras var veikt izlases veidā. Ja pārvaldības pārbaudes ir deleģētas starpniekstruktūrām, aprakstā ir jāiekļauj procedūras, kuras starpniekstruktūras piemēro šādām pārbaudēm, un procedūras, kuras vadošā iestāde piemēro, lai uzraudzītu starpniekstruktūrām deleģēto funkciju izpildes efektivitāti. Biežumam un tvērumam ir jābūt proporcionālam darbībai sniegtā publiskā atbalsta apmēram un riska līmenim, kas apzināts šajās pārbaudēs un revīzijas iestādes veiktajās revīzijās attiecībā uz pārvaldības un kontroles sistēmu kopumā. 2.2.3.7. Procedūru apraksts, saskaņā ar kurām pieteikumi par atlīdzību tiek saņemti no atbalsta saņēmējiem, pārbaudīti un apstiprināti un saskaņā ar kurām maksājumi atbalsta saņēmējiem tiek atļauti, izpildīti un uzskaitīti saskaņā ar pienākumiem, kuri noteikti Regulas (ES) Nr. 1303/2013 122. panta 3. punktā, sākot no 2016. gada (ieskaitot procedūras, kuras izmanto starpniekstruktūras, apstrādājot deleģētos pieteikumus par atlīdzību), lai tiktu ievērots maksājumu atbalsta saņēmējiem 90 dienu termiņš, kas noteikts Regulas (ES) Nr. 1303/2013 132. pantā. 2.2.3.8. To iestāžu vai struktūru identifikācija, kuras īsteno pieteikuma par atmaksu apstrādes katru posmu, ieskaitot plūsmkarti, kurā attēlotas visas iesaistītās struktūras. 2.2.3.9. Apraksts, kā vadošā iestāde sertifikācijas iestādei nodod informāciju, tostarp informāciju par trūkumiem un/vai pārkāpumiem (tostarp par iespējamu vai konstatētu krāpniecību), kuri konstatēti Savienības vai valsts struktūrām veicot pārvaldības pārbaudes, revīzijas un kontroles, un to pēckontroli. 2.2.3.10. Apraksts, kā vadošā iestāde revīzijas iestādei nodod informāciju, tostarp informāciju par trūkumiem un/vai pārkāpumiem (tostarp par iespējamu un konstatētu krāpniecību), kuri konstatēti, Savienības vai valsts struktūrām veicot pārvaldības pārbaudes, revīzijas un kontroles un to pēckontroli. 2.2.3.11. Atsauce uz valsts noteikumiem par atbilstību, kurus noteikusi dalībvalsts un kuri ir piemērojami darbības programmai. 2.2.3.12. Procedūras, kurās sagatavo un iesniedz Komisijai gada un nobeiguma ziņojumus par īstenošanu (Regulas (ES) Nr. 1303/2013) 125. panta 2. punkta b) apakšpunkts), ieskaitot procedūras, kurās apkopo uzticamus datus par izpildījuma rādītājiem un par tiem ziņo (Regulas (ES) Nr. 1303/2013) 125. panta 2. punkta a) apakšpunkts). 2.2.3.13. Procedūras, kā izstrādāt pārvaldības deklarāciju (Regulas (ES) Nr. 1303/2013) 125. panta 4. punkta e) apakšpunkts). 2.2.3.14. Procedūras, kurās izstrādā nobeiguma revīzijas ziņojumu un veikto kontroļu gada kopsavilkumu, ieskaitot sistēmās konstatēto kļūdu un trūkumu būtības un apmēra, kā arī veikto vai plānoto koriģējošo darbību analīzi (Regulas (ES) Nr. 1303/2013) 125. panta 4. punkta e) apakšpunkts). 2.2.3.15. Procedūras saistībā ar saziņu ar darbiniekiem, kuri īsteno iepriekš minētās procedūras, kā arī norāde par organizēto/paredzēto apmācību un izdotajiem norādījumiem (datums un atsauce). 2.2.3.16. Attiecīgā gadījumā vadošās iestādes procedūru apraksts saistībā ar darbības jomu, noteikumiem un procedūrām attiecībā uz dalībvalsts noteikto efektīvo kārtību ( 16 ), kā ir izskatāmas sūdzības saistībā ar ESI fondiem Regulas (ES) Nr. 1303/2013 74. panta 3. punkta kontekstā.